cyanic-selkie/wikianc huggingface dataset:
நீ எந்தன் வானம்
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:2000 தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
கரிகாலன் (திரைப்படம்)
கரிகாலன்  என்பது 2013 ஆம் ஆண்டில் வெளியிட திட்டமிடப்பட்ட ஒரு தமிழ் திரைப்படமாகும். இது ஒரு வரலாறு தழுவிய பிரம்மண்டாமான படம். சில்வர் லைன் பேக்டரி தயாரிப்பு. தெலுங்கில் இப்படம் வீருடு என வெளிவர திட்டமிடப்பட்டது. இப்படம் ஆலிவுட் திரைப்படதான 300 ஸ்பார்டன்ஸ் படப் பாணியில் உருவாக்கத் திட்டமிட்டிருந்தது. முதல் கட்டமாக 45 நாட்கள் படப்பிடிப்பு நடத்தப்பட்டது. பின்பு படத்தை படப்பிடிப்பு முடித்து அதனை கிராபிக்ஸ் செய்து வெளியிட நீண்ட காலம் தேவைப்படும் என்றும், இதனால் தயாரிப்பாளருக்கு லாபகரமாக இருக்காது என கருதப்பட்டு படம் கைவிட்டது.
இசை
இப்படத்திற்கு ஜி. வி .பிரகாஷ் இசையமைக்கிறார்.
மேற்கோள்கள்
பகுப்பு:வெளிவராத தமிழ்த் திரைப்படங்கள் பகுப்பு:போர் திரைப்படங்கள் பகுப்பு:வரலாற்றுத் தமிழ் திரைப்படங்கள்
கிருஷ்ணா வைகுந்தவாசன்
கிருஷ்ணா வைகுந்தவாசன் (எஸ். கே. வைகுந்தவாசன், ஏப்ரல் 15, 1920 - சனவரி 4, 2005 ) இலங்கையைச் சேர்ந்த முன்னாள் சட்டத்தரணியும், தமிழ் ஆர்வலரும், தொழிற்சங்க வாதியும் ஆவார். ஈழத்தமிழர்களின் பிரச்சனையை ஐக்கிய நாடுகள் அவையின் கவனத்தில் கொண்டு வந்து தமிழீழ தேசத்தினைத் தனிநாடாக அங்கீகரிக்குமாறு 1978 ஆம் ஆண்டு அக்டோபர் 5 ஆம் நாள் வியாழக்கிழமை நியூயோர்க் நகரில் ஐநா பொதுச்சபைக் கூட்டத்தில் உரையாற்றியவர்.
வாழ்க்கைக் குறிப்பு
வைகுந்தவாசன் இலங்கையில் யாழ்ப்பாண மாவட்டத்தில் அளவெட்டி எனும் ஊரில் பிறந்தார். இலங்கை அரச சேவையில் எழுத்தராகப் பணியாற்றி, அரசு எழுத்தர்களின் தொழிற்சங்கத்தில் உறுப்பினராய் இணைந்து அதன் பொதுச் செயலாளரானார். 1950களில் மக்கள் குரல் என்ற இலங்கையின் முன்னணி இதழின் ஆசிரியராகவும் பணியாற்றினார். தொழிற்சங்கவாதியாக இருந்தபோது சட்டம் பயின்று 1960 இல் இங்கிலாந்து சென்றார். பின்னர் 10 ஆண்டுகள் இலங்கை உயர் நீதிமன்ற வழக்கறிஞராக 1971 வரை பணியாற்றினார். ஐக்கிய இடதுசாரி முன்னணியின் சார்பில் இலங்கை நாடாளுமன்றத்துக்காக 1965 தேர்தலில் காங்கேசன்துறை தேர்தல் தொகுதியில் போட்டியிட்டார்.
1971 இல் சாம்பியா நாட்டில் மாவட்ட நீதிபதியாகப் பதவியேற்று சென்றார். 1973, 1975 ஆம் ஆண்டுகளில் இடம்பெற்ற பொதுநலவாய நீதிபதிகளின் மாநாடுகளில் சாம்பியாவின் சார்பில் கலந்து கொண்டார். இதன் பின் ஓய்வு பெற்று இலண்டன் சென்று வழக்கறிஞராகப் பணியாற்றினார். ஆகத்து 1978 இல், இங்கிலாந்தில் பாரிஸ்டராகப் பணியாற்றியபோது நியூயோர்க்கில் நடைபெற்ற அமெரிக்க வழக்குரைஞர்கள் கழகத்தின் மாநாட்டில் பிரித்தானியாவின் பிரதிநிதிகளில் ஒருவராகக் கலந்து கொண்டார். தமிழர் ஒருங்கிணைப்புக் குழுவின் இலண்டன் கிளையின் செயலாளராகப் பணியாற்றினார். நாடுகடந்த தமிழீழ அரசை நிறுவும் முயற்சிக்கு ஆதரவு தேடும் பொருட்டு இந்தியா சென்றிருந்த போது 1982 நவம்பர் 5 இந்திய அரசினால் நாடு கடத்தப்பட்டு இங்கிலாந்துக்குத் திருப்பி அனுப்பப்பட்டார்.
ஐநா பொதுச்சபையில் உரை
ஐக்கிய அமெரிக்காவில் நியூயோர்க் நகரில் இடம் பெற்ற அமெரிக்க வழக்கறிஞர்கள் சங்க ஆண்டு மாநாட்டில் கலந்து கொள்ளவென அமெரிக்காவுக்குச் சென்றார். அதே நாட்களில் ஐக்கிய நாடுகள் கூட்டத் தொடர் இடம்பெற்றுக் கொண்டிருந்தது. இந்தக் கால கட்டத்தில் அவர் ஐக்கிய நாடுகளின் இந்தியக் குழுவுடன் பழகும் வாய்ப்பைப் பெற்றார்.
இந்தச் சந்தர்ப்பத்தைப் பயன்படுத்தி தமிழீழத்தின் குரலை ஐநா சபையில் ஒலிக்க ஒரு சந்தர்ப்பத்தை அவர் உருவாக்கினார். 1978 ஆம் ஆண்டு அக்டோபர் 5 ஆம் நாள் நண்பகலில் சைப்பிரஸ் நாட்டுத் தலைவரின் ஒரு மணி நேர உரையைத் தொடர்ந்து சுரினாம் நாட்டு பிரதமரின் உரையையும் பொதுச் சபையில் 150 நாடுகளைச் சேர்ந்த 2000 பேராளர்கள் வரை கேட்டுக் கொண்டிருந்தார்கள். இவர்களில் உலக நாடுகளின் - அரசுத்தலைவர்கள், பிரதமர்கள், வெளிநாட்டு அமைச்சர்கள் எனப் பலரும் பங்கு கொண்டிருந்தார்கள்.
இந்த வேளையில் அப்போதைய இலங்கையின் வெளிநாட்டு அமைச்சர் சாகுல் ஹமீது பேச நிகழ்ச்சி நிரலில் அறிவிக்கப்பட்டிருந்த வேளையில் தனது பேச்சை நிகழ்த்த கிருஷ்ணா வைகுந்தவாசன் திட்டம் தீட்டினார்.
உலக நாடுகளைச் சேர்ந்த உயர்மட்டத் தலைவர்கள் சுமார் 2000 பேருக்கு மேல் கூடியிருந்த அந்த உலகின் உயர்சபையில் இலங்கையின் வெளிநாட்டு அமைச்சர் எப்படி இருப்பார் என்று எவருக்குமே தெரியாத சூழ்நிலையில் ஐக்கிய நாடுகள் அவையின் பொதுச் சபைத் தலைவர் இலங்கையின் வெளிநாட்டு அமைச்சரை உரையாற்ற அழைத்த நேரத்தில் தடித்த தலை நரைத்த வைகுந்தவாசன் பேராளர் வரிசை ஒன்றிலிருந்து எழுந்து சென்று மேடையேறியபோது இலங்கையின் பிரதிநிதிகளைத் தவிர வேறுயாருமே வைகுந்தவாசனை அறிந்திருக்கவில்லை.
அன்றையதினம் பொதுச்சபைக் கூட்டத்துக்குத் தலைமை தாங்கியவர் கொலம்பியாவைச் சேர்ந்த "இன்டேல்சியோ லிவியானோ" என்பவராவார். அவரும் வைகுந்தவாசனை இலங்கையின் வெளிநாட்டு அமைச்சர் என்றே எண்ணிக்கொண்டார். அதனால் மிக வேகமாக மேடையில் ஏறிய வைகுந்தவாசனுக்கு சிரம்தாழ்த்தி வணக்கம் செய்தார்.
இலங்கையின் வெளிநாட்டு அமைச்சர் ஐ.நாவில் பேசுவதற்குத் தனது இருக்கையை விட்டு எழும்புவதற்கு முன்னரேயே கிருஷ்ணா வைகுந்தவாசன் எழுந்து சென்று மிகவும் கம்பீரமான தொனியில் உலக சபையில் சொல்ல வேண்டியதைச் சொல்லி விட்டார்.
எனது பெயர் கிருஷ்ணா. சிறி லங்காவுக்கும் இந்தியாவுக்கும் இடையே இருக்கும் 25 இலட்சம் மக்களைக் கொண்ட பலம் பொருந்திய தமிழீழத்திலிருந்து வந்திருக்கின்றேன். தமிழீழம் போன்ற அடக்கி ஒடுக்கப்பட்டுள்ள சிறிய தேசங்கள் உலகின் ஆக உயர்ந்த மன்றமான இந்தச் சபையில் தமது முறையீடுகளை வைக்க முடியாதென்றால் நாங்கள் எங்கேதான் போவது? தயவுசெய்து ஒரே ஒரு நிமிடம் என்னைப் பேசுவதற்கு அனுமதியுங்கள். சிறிலங்கா அரசாங்கம் தனது இனக்கொலைக் கொள்கையைத் தொடருகின்றது....
இவ்வளவும் பேசி முடித்ததும் ஒலிவாங்கி நிறுத்தப்பட்டது. அவரைப் பாதுகாப்பு அதிகாரிகள் அங்கிருந்து வெளியேற்றி விட்டார்கள். இதைத் தொடர்ந்து அவரைச் சூழப் பெரும் எண்ணிக்கையிலான தொலைக்காட்சி ஊடகவியலாளர்களும் பத்திரிகையாளர்களும் சூழ்ந்து கொண்டார்கள். அமெரிக்காவின் நியூயோர்க் டைம்ஸ் இதழின் நிருபர் முதலில் அவரிடம் கேள்விக் கணை தொடுத்தார். "நீங்கள் உங்கள் பேச்சில் தமிழீழம் பற்றிக் குறிப்பிட்டீர்களே - இந்த நாடு உலக வரை படத்தில் எங்கே இருக்கிறது?" எனக் கேட்டார். அதற்கு வைகுந்தவாசன் பின்வருமாறு பதில் கொடுத்தார்.
நான் குறிப்பிடும் தமிழீழம் இந்தியப் பெருங்கடலில் தென்னிந்தியாவுக்குத் தெற்கேயும் இலங்கைக்கு வடக்கேயும் பாக்கு நீரிணையை அண்மித்ததாகவும் வங்காள விரிகுடாக் கடலை ஒரு பக்க எல்லையாகவும் கொண்டிருக்கிறது. அங்கு 25 லட்சம் தமிழ் பேசும் மக்கள் வாழ்கிறார்கள். அவர்களை இலங்கை அரசாங்கம் இனப் படுகொலைக்குள்ளாக்குகிறது.
இதைத் தொடர்ந்து நியூயோர்க்கில் இருந்து வெளிவரும் "இந்தியா எப்றோட்" என்ற ஆங்கில ஏட்டின் பி.பி.கூப்பர் என்பவர் வைகுந்தவாசனை விரிவான முறையில் பேட்டி கண்டு 1978 ஆம் ஆண்டு அக்டோபர் 20 இதழில் நேர்காணலை பிரசுரித்திருந்தார். மேலும் பல ஊடகவியலாளர்கள் வைகுந்தவாசனின் பேட்டிகளைத் தமது பத்திரிகைகளில் வெளியிட்டிருந்தார்கள்.
வெளி இணைப்புகள்
பகுப்பு:யாழ்ப்பாணத்து நபர்கள் பகுப்பு:1920 பிறப்புகள் பகுப்பு:2005 இறப்புகள் பகுப்பு:இலங்கை தொழிற்சங்கவாதிகள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கைத் தமிழ் நீதிபதிகள் பகுப்பு:தமிழ் மனித உரிமைச் செயற்பாட்டாளர்கள் பகுப்பு:இலங்கையின் மனித உரிமைச் செயற்பாட்டாளர்கள் பகுப்பு:இலங்கைத் தமிழ் இடதுசாரிகள்
எவு மொழி
எவு மொழி என்பது நைகர் காங்கோ மொழிக்குடும்பத்தை சேர்ந்த ஒரு மொழி ஆகும். இம்மொழி கானா, தோகோ போன்ற நாடுகளில் பேசப்படுகிறது. இம்மொழி ஏறத்தாழ மூன்று மில்லியனிற்கும் மேற்பட்ட மக்களால் பேசப்படுகிறது. இம்மொழி இலத்தீன் எழுத்துக்களைக் கொண்டே எழுதப்படுகிறது.
பகுப்பு:நைகர்-கொங்கோ மொழிகள்
கண்டி பால்கன்சு
கண்டி டசுக்கர்சு (Kandy Tuskers) என்பது கண்டியைச் சேர்ந்த, 2020 இல் உருவாக்கப்பட்ட லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். இவ்வணிக்கு பாலிவுட் நடிகர்கள் சொகைல் கானும் அப்பாஸ் முனியும் உரிமையாளராவார்.
வெளி இணைப்புகள்
பகுப்பு:இலங்கையில் துடுப்பாட்டம்
ராபின் உத்தப்பா
ராபின் உத்தப்பா (Robin Uthappa, ; பிறப்பு: நவம்பர் 11, 1985) இந்தியத் துடுப்பாட்ட அணி வீரர் மற்றும் குச்சக் காப்பாளர் ஆவார். இவரது தந்தை வேணு உத்தப்பா ஒரு வளைதடிப் பந்தாட்ட நடுவர். இவர் கருநாடக அணிக்காகவும் இந்தியன் பிரீமியர் லீக் போட்டித் தொடர்களில் கொல்கத்தா நைட் ரைடர்ஸ் அணிக்காகவும் விளையாடிவருகிறார்.
ஏப்ரல் 2006 இல் இந்தியாவில் சுற்றுப்பயணம் செய்த இங்கிலாந்து துடுப்பாட்ட அணி ஏழு ஒருநாள் பன்னாட்டுத் துடுப்பாட்டப் போட்டிகளில் விளையாடியது. இதில் ஏழாவது ஒருநாள் பன்னாட்டுத் துடுப்பாட்டப் போட்டிகளில் இவர் அறிமுகமானார். துவக்கவீரராக களம் இறங்கிய இவர் 86 ஓட்டங்கள் எடுத்து ரன் அவுட் முறையில் ஆட்டமிழந்தார். இதன்மூலம் ஒருநாள் பன்னாட்டுத் துடுப்பாட்டப் போட்டிகளில் இந்திய அறிமுக வீரர் ஒருவர் எடுக்கும் அதிகபட்ச ஓட்டங்கள் எனும் சாதனையைப் படைத்தார். இவர் பந்துவீச்சாளர்களை எதிர்கொள்ளும் முறையினால் தி வாக்கிங் அசாசின் எனும் புனைபெயர் கொண்டு அழைக்கப்படுகிறார். 2007 ஐசிசி உலக இருபது20 போட்டித் தொடரில் இந்தியத் துடுப்பாட்ட அணி வெற்றி பெற மிகமுக்கிய பங்காற்றினார். 2014-2015 ஆம் ஆண்டிகளுக்கான ரஞ்சிக் கோப்பையில் அதிக ஓட்டங்கள் எடுத்தவர்கள் தரவரிசையில் முதலிடம் பிடித்தார்.
ஆரம்பகால வாழ்க்கை
ராபின் உத்தப்பா நவம்பர் 11, 1985 இல் குடகு மாவட்டம், கருநாடகத்தில் பிறந்தார். இவர் பெங்களூர், ஸ்ரீ பகவான் மஹாவீர் ஜெயின் கல்லூரியில் கல்வி பயின்றார்.
இந்தியன் பிரீமியர் லீக்
2008 இந்தியன் பிரீமியர் லீக் தொடரில் மும்பை இந்தியன்ஸ் அணிக்காக விளையாடினார். இந்தத்ன் தொடரில் சிறப்பான திறமையை வெளிபடுத்தினார். இவர் பெங்களூர் ராயல் சேலஞ்சர்ஸ் அணியை எதிர்த்து விளையாடிய முதல் போட்டியில் 38 பந்துகளில் 48 ஓட்டங்கள் எடுத்தார். இரண்டாவது போட்டியில் சென்னை சூப்பர் கிங்ஸ் அணியுடன் விளையாடிய இவர் 36 பந்துகளில் 43 ஓட்டங்கள் எடுத்தார். இதில் ஆறு 4 மற்றும் ஒரு 6 ஓட்டங்களும் அடங்கும். கொல்கத்தா நைட் ரைடர்ஸ் அணிக்கு எதிரான போட்டியில் டுவைன் பிராவோவுடன் இணைந்து 123 ஓட்டங்கள் எடுத்து அணியின் வெற்றிக்கு உதவினார். ராஜஸ்தான் ராயல்ஸ் அணிக்கு எதிரான போட்டியில் 21 பந்துகளில் 34 ஓட்டங்கள் எடுத்து முக்கிய போட்டியில் அணியை வெற்றி பெறச் செய்தார்.
2009
2009 ஆம் ஆண்டின் இந்திய பிரீமியர் லீக் போட்டியில் பெங்களூர் ராயல் சேலஞ்சர்ஸ் அணிக்காக விளையாடினார். மும்பை இந்தியன்ஸ் அணிக்கு எதிரன போட்டியில் 42 பந்துகளில் இறுதிவரை ஆட்டமிழக்காமல்66 ஓட்டங்கள் எடுத்தார். மற்ற போட்டிகளில் நிலையான ஆட்டத் திறனை வெளிப்படுத்தத் தவறினார்.
2010
கிங்சு இலெவன் பஞ்சாபு அணிக்கு எதிரான போட்டியில் 21 பந்துகளில் 51 ஓட்டங்கள் எடுத்தார். இந்தியன் பிரீமியர் லீக் தொடரில் இரண்டாவது அதிவேக 50 ஓட்டங்கள் இதுவாகும். சென்னை சூப்பர் கிங்ஸ் அணிக்கு எதிரான போட்டியில் 38 பந்துகளில் 68 ஓட்டங்கள் எடுத்து ஆட்ட நாயகன் விருதுபெற்றார். கொல்கத்தா நைட் ரைடர்ஸ் அணிக்கு எதிரான போட்டியில் 22 பந்துகளில் 50 ஓட்டங்கள் எடுத்து அணியை வெற்றிபெறச் செய்தார். இந்தத் தொடர் முழுவதும் 14 போட்டிகளில் விளையாடி 374 ஓட்டங்கள் எடுத்தார். 27 ஆறுகள் அடித்துள்ளார். இந்தத் தொடரில் அதிக ஆறுகள் அடித்த வீரர்கள் பட்டியலில் முதலிடம் பிடித்தார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
அடா ஒகஸ்ரா லவ்லேஸ்
அடா ஒகஸ்ரா லவ்லேஸ்
அடா ஒகஸ்ரா லவ்லேஸ் என்பவர் முதலாவது கணனி நிகழ்ச்சி நிரலர் எனச்சிறப்பிக்கப்படுகிறார். 1815.12.10 பிறந்த இவர் கணனியின் தந்தையான சார்ஸ் பபேஜ் அவர்களின் நெருங்கிய நண்பி ஆவார். பபேஜ் அவர்கள் உருவாக்கிய பகுப்புப்பொறி(Analytical Engine-1837)க்கு உரிய நிகழ்ச்சி நிரலை அடா எழுதியமையினால் அவர் உலகின் முதலாவது நிகழ்ச்சி நிரலர் எனப்போற்றப்படுகிறார். அடா ஒகஸ்ரா லவ்லேஸ் ஆங்கில கவிஞர் லார்ட் ஜார்ஜ் கோர்டன் பைரன் என்பவரின் சட்டபூர்வமான குழந்தை மட்டுமே.தாய் லேடி அன்னே இசபெல்லா மில்பாங்க் பைரன் ஆவார்.அடா ஒகஸ்ரா லவ்லேஸ் 1852 நவம்பர் 27 அன்று இறைவனடிசேர்ந்தார்.
படிமம்:Ada Augusta Lovelace.jpg
பகுப்பு:கணிணி நிரலர்
உத்தரப்பிரதேச உள்ளாட்சி தேர்தல், 2017
உத்தர பிரதேச மாநிலத்தின் 649 நகர்புற உள்ளாட்சி அமைப்புகளில், 16 மாநகராட்சிகளுக்கும், 198 நகராட்சிகளுக்கும், 438 நகரப் பஞ்சாயத்துக்களுக்கும் 22, 24 மற்றும் 26 நவம்பர் மாதத்தில் மூன்று கட்டங்களாக தேர்தல்கள் நடைபெற்றது இத்தேர்தலில் ஆளும் கட்சியான பாரதிய ஜனதா கட்சி, பகுஜன் சமாஜ் கட்சி, சமாஜ்வாதி கட்சி, இந்திய தேசிய காங்கிரசு கட்சிகளும் மற்றும் சுயேச்சை வேட்பாளர்களும் போட்டியிட்டனர்.
வாக்குப் பதிவு
22 நவம்பர் 2017 அன்று நடைபெற்ற முதல் கட்ட வாக்குப்பதிவில் சுமார் 52.59 சதவீதம் வாக்குகளும், 24 நவம்பர் 2017 அன்று நடைபெற்ற இரண்டாம் கட்ட வாக்குப்பதிவில் சுமார் 49.3 சதவீதம் வாக்குகளும், 26 நவம்பர் 2017 அன்று நடைபெற்ற மூன்றாம் கட்ட வாக்குப்பதிவில் சுமார் 53 சதவீதம் வாக்குகளும் பதிவானது. வாக்கு எண்ணிக்கை 1 டிசம்பர் 2017 முதல் துவங்கியது.
மாநகராட்சி தேர்தல் முடிவுகள்
முதலில் 16 மாநகராட்சிளுக்கான மேயர் பதவிக்கான தேர்தல் முடிவுகள் 1 டிசம்பர் 2017 அன்று வெளியிடப்பட்டது. 16 மாநகராட்சிகளில், அயோத்தி, வாரணாசி, கோரக்பூர், காசியாபாத், பரேலி, சகாரன்பூர், ஜான்சி, மதுரா, லக்னோ, கான்பூர் மற்றும் மொராதாபாத் என 14 மாநகராட்சிகளின் மேயர் தேர்தலில் பாரதிய ஜனதா கட்சி வென்றுள்ளது. பகுஜன் சமாஜ் கட்சி அலிகார் மற்றும் மீரட் மாநகராட்சிகளின் மேயர் பதவிகளை வென்றுள்ளது.
நகராட்சி தலைவர் தேர்தல் முடிவுகள்
இம்மாநிலத்தின் மொத்தமுள்ள 198 நகராட்சிகளில் பாரதிய ஜனதா கட்சி 70 நகராட்சிகளையும், சுயேச்சைகள் 49 நகராட்சிகளையும், சமாஜ்வாதி கட்சி 42 நகராட்சிகளையும், பகுஜன் சமாஜ் கட்சி 28 நகராட்சிகளையும், இந்திய தேசிய காங்கிரசு கட்சி 9 நகராட்சிகளையும் வென்றுள்ளது.
மேற்கோள்கள்
பகுப்பு:உத்தரப் பிரதேசம் *
தோகா பன்னாட்டு வானூா்தி நிலையம்
தோகா பன்னாட்டு வானூர்தி நிலையம்    ( مطار الدوحة الدولي  ) என்பது கத்தார் நாட்டின் தலைநகர் தோகாவில் உள்ள ஒரு பன்னாட்டு  வானூர்தி நிலையமாகும். 27 மே 2014 அன்று ஹமாத் சர்வதேச விமான நிலையம் திறக்கும் வரை இது கத்தாரின் வணிக சர்வதேச விமான நிலையமாக செயல்பட்டது. அனைத்து திட்டமிடப்பட்ட வணிக போக்குவரத்துகளும் நிறுத்தப்பட்டாலும், விமான நிலையமும் தற்போதுள்ள ஓடுபாதையும் கத்தார் எமிரி விமானப்படை, ரைசன் ஜெட், வளைகுடா உலங்கு வானூர்திகள் மற்றும் கத்தார் வானூர்தி கல்லூரி ஆகியவற்றால் பயன்படுத்தப்பட்டு வருகிறது. .
வரலாறு
தோஹாவின் மேற்கே 80 km தொலைவில் அமைந்துள்ள  துக்கான் நகரத்தில் 1930 களில் கட்டப்பட்ட விமான நிலையம் தோகா பன்னாட்டு வானூர்தி நிலையமாக 1959 இல் திறக்கப்பட்டது
விமான நிலையம் பல முறை விரிவாக்கப்பட்டிருந்தாலும், அதிகப்படியான பயன்பாட்டினால் பாதிக்கப்பட்டது. புதிய விமான நிலையம் திறக்கப்படுவதற்கு முன்பு இந்த வானூர்தி நியைத்தின் கையாளும் திறன் ஆண்டுக்கு 12 மில்லியன் பயணிகளாக இருந்தது. இதன் 14993 ft  ஓடுதளம் ஒரு பொது வானூர்தி நிலையங்களின் மிக நீளமான ஒன்றாகும். இது கத்தார் வானூர்தி போக்குவரத்துத் துறையின் முக்கிய தளமாக இருந்தது. கடந்த காலத்தில், விமான நிலையம் பெரும்பாலும் விடுமுறை களிப்போர் மற்றும் எண்ணெய் மற்றும் எரிவாயு துறைக்கு வரும் வெளிநாட்டு தொழிலாளர்களால் பயன்படுத்தப்பட்டது. .
இந்த விமான நிலையத்தின் சேவை செய்ய திட்டமிடப்பட்ட அனைத்து வணிக விமான போக்குவரத்தும் 27 மே 2014 அன்று புதிய ஹமாத் சர்வதேச விமான நிலையத்திற்கு மாற்றப்பட்டது. புதிய விமான நிலையம் இங்கிருந்து கிழக்கே 4 km ) தொலைவில் அமைந்துள்ளது .  இது 2200 ha நிலத்தை உள்ளடக்கியது.  தொடக்க நாளில் ஆண்டுக்கு 29 மில்லியன் பயணிகளை கையாள முடிந்தது. பழைய விமான நிலையம் இடிக்க திட்டமிடப்பட்டது, ஆனால் 2022 பிஃபா உலகக் கோப்பை போட்டிகளுக்காக புதுப்பிக்கப்பட்டு மீண்டும் திறக்கப்படும்.
புள்ளிவிவரம்
1998 முதல், பயணிகளின் எண்ணிக்கையும் மொத்த சரக்குப் போக்குவரத்துகளும் கணிசமாக அதிகரித்தன.
மேற்கோள்கள்
பகுப்பு:Webarchive template wayback links பகுப்பு:அரபு மொழி வார்த்தைகளைக் கொண்ட கட்டுரைகள்
மத்திய பிரதேச உயர் நீதிமன்றம்
மத்திய பிரதேச உயர் நீதிமன்றம்- மத்தியபிரதேச மாநிலத்திலுள்ள உயர்நீதிமன்றம் ஜனவரி 2, 1936, ல் இந்திய அரசு சட்டம், 1935 ன்படி, காப்புரிமை பத்திரத்தின் அடிப்படையில் துவங்கப்பட்டது. இது நாக்பூரில் துவங்கப்பட்டது பின் மாநில அரசின் மறு சீரமைப்பின்படி 1956 ல் ஜபல்பூருக்கு மாற்றப்பட்டது, இங்கு பணீபுரியும் நீதிபதிகளின் எண்ணிக்கை 42.
இந்த நீதிமன்றம் இரண்டு அமர்வுகளாக செயல்படுகின்றது, ஒன்று இந்தூரிலும் மற்றொன்று குவாலியரிலும் செயல்படுகின்றது.
தற்பொழுதய தலைமை நீதிபதி, நீதியரசர் ஏ கே பட்நாயக்.
பகுப்பு:இந்திய உயர் நீதிமன்றங்கள் பகுப்பு:மத்திய பிரதேச அரசு
எல். கைலாசம்
வரலாற்றுப் புதின எழுத்தாளர் '''டாக்டர் எல். கைலாசம்''', சென்னை மைலாப்பூரைச் சேர்ந்தவர். இவர் பதினைந்துக்கும் மேற்பட்ட வரலாற்றுப் புதினங்கள் உட்பட முப்பதுக்கும் மேற்பட்ட புத்தகங்களையும், குற்றவியல் துறை மற்றும் தணிக்கை துறை சம்பந்தமான பல ஆராய்ச்சிக் கட்டுரைகளையும் எழுதியுள்ளார்.
இவர் எழுதிய மலர்ச்சோலை மங்கை என்ற நாவல், கல்கியின் பொன்னியின் செல்வன் முன்பாக நடைபெரும் கதைக்களத்தை கொண்டது. மற்றொரு புத்தகமான கயல் எனும் நாவலை, பாண்டியர்களின் வரலாற்றை தழுவி அமைத்துள்ளார். மணிமகுடம் என்ற நாவலில் சேரநாட்டு மாமன்னர் குலசேகர ஆழ்வாரின் வாழ்க்கை சித்திரத்தை தெளிந்த நடையில் சொல்லியுள்ளார். இந்திய விடுதலை போராட்ட வீரர்களின் வாழ்க்கையை தொகுத்து சுதந்திர சுடர்கள் என்ற புத்தகத்தையும் எழுதியுள்ளார். குற்ற புலானாய்வு சரித்திர புதினமான விலாசினி வாசகர்களின் ஆதரவை பெற்றது. சோழநாட்டு சரித்திரத்தை ஆதாரமாகக் கொண்ட ராஜாளி என்ற மிகப் பெரிய சரித்திர புதினம் வாசகர்களின் ஆதரவைப் பெற்றது. சிந்து நதி நாகரிகத்தையும், பாண்டிய நாட்டையும் இணைத்து எழுதிய சிந்து இளவரசி எனும் புதினத்திற்கு கல்வி அமைச்சரால் பாராட்டு பெற்று பரிசினையும் பெற்றது. சமீபத்தில் எழுதிய பொன்னி எனும் பெருங் காவியம் கல்லணை கட்டப்பெற்ற வரலாற்றை சொல்வது. வாசகர்களின் ஆதரவை பெற்ற பொன்னி, மீண்டும் மீண்டும் வாசிக்கப்படுகிறது. இந்த புத்தகங்கள் வானதி பதிப்பகத்தாரால் வெளியிடப்பட்டுள்ளது. சோழநாட்டு / பாண்டிய நாடு சரித்திரத்தையும், கீழடி ஆராய்ச்சிகளையும் ஆதாரமாகக் கொண்டு இயக்கி என்ற மிகப் பெரிய சரித்திர புதினம் பேலஸ் பதிப்பகத்தாரால் வெளியிடப்பட்டது, இப்பொழுது இவர் எழுதியுள்ள மலையமாதேவி எனும் சரித்திரப்புதினம் எதிர்பாராத திருப்பங்களையும், சிலிர்ப்பூட்டும் வர்ணணைகளையும் கொண்ட து வானதி நிறுவனத்தாரால் வெளியிடப்பட்டுள்ளது.
இவர் பாண்டிய நாட்டு சரித்திரத்தையும்  மீனவர்களின் வாழ்வியலையும் ஆதாரமாகக் கொண்டு முத்துச்சிப்பி என்ற புதினத்தை எழுதியிருக்கிறார். விலாசினி மற்றும் சுதந்திர தேவி வேலு நாச்சியர் ஆகிய அவரின் புதினங்கள் வரலாற்றுப் புதினங்கள் கேரள சரித்திரத்தை பின்புலமாகக் கொண்டு அவர் எழுதிய REVENGE எனும் ஆங்கிலப் புதினம் புகழ்பெற்றது.
குற்றவியல் புதினங்களான கொன்னது நீதானா? அன்பே அகல்யா போன்ற புதினங்கள் படிப்பரை ஈர்க்கும் வண்ணம் எழுதப்ப ட்டுள்ளது. Exploring Misstatements,  Cluster Analysis of Financial Statement போன்ற புகழ் பெற்ற ஆராய்ச்சிக் கட்டுரைகளையும் எழுதியுள்ளார். Detecting Audit Risks எனும் புத்தகம் தணிக்கையாளர்களுக்கு பெரும் துணையாக உள்ளது.
தற்பொழுது இவர் எழுதிக்கொண்டிருக்கும் இரத்த த் துளி எனும் சரித்திர புலனாய்வு புதினம் படிப்பவர்களை மலைக்க வைக்கும். இது செண்பகா பதிப்பகத்தாரால் வெளியிடப் படவுள்ளது.
பகுப்பு:1958 பிறப்புகள் பகுப்பு:சென்னை எழுத்தாளர்கள்
ஷ்வாஸ்
ஷ்வாஸ் (Shwaas, மராத்தி : श्वास ) என்பது 2004 இல் வெளியான ஒரு மராத்தி திரைப்படம் ஆகும். இது 2004 ஆஸ்கார் விருதுக்காக இந்தியாவின் சார்பில் அதிகாரப்பூர்வமாக அனுப்பபட்டது. அங்கு சிறந்த வெளிநாட்டு மொழி திரைப்படத்திற்கான அகாடமி விருதில் 6 வது இடத்தைப் பிடித்தது. இதன் கதைக்களம் புனேவில் நடந்த உண்மை சம்பவத்தை அடிப்படையாகக் கொண்டது. இப்படம் குறைந்த செலவில் ரூபாய்  30 லட்சம் (3 மில்லியன்) செலவில் தயாரிக்கபட்டது. ஷ்வான் 2004 ஆண்டின் சிறந்த படத்துக்கான தேசிய விருதை வென்றது. 50 ஆண்டுகளுக்குப் பிறகு மராத்திய திரைப்படம் பெற்ற தேசிய விருது இதுவாகும். அறிமுக இயக்குனர் சந்தீப் சாவந்த் இயக்கிய, இப்படம் 30 நாட்களில் சிந்துதுர்க், கொங்கண், புனே, மும்பையில் உள்ள கே.இ.எம் மருத்துவமனை போன்ற இடங்களில் படமாக்கப்பட்டது. தயாரிப்புக்குப் பிந்தைய பணிகளை முடிப்பதற்கு ஒன்றரை ஆண்டுகள் ஆனது. ஷ்வாஸ் "மராத்தி திரையுலகின் குறிப்பிடத்தக்க திருப்பம்" என்று ஒப்புக் கொள்ளப்பட்டது. இதன் வெற்றிக்குப் பிறகு, இந்தி, வங்காளி, தமிழ் மொழிகளில் வெளியிடப்பட்டது.
கதை
மிக அரிதான கண் புற்றுநோயால் பாதிக்கபட்ட தன் பேரனை காப்பாற்றப் போராடுகிறார் அவன் தாத்தா. ஆனால் அவன் உயுரோடு வாழவேண்டுமானால் அவன் கண்கள் இரண்டையும் நீக்கவேண்டும் என்று மருத்துவர்கள் அவரிடம் கூறுகின்றனர். இந்த உண்மையை எப்படி தன் பேரனிடம் சொல்லி புரியவைப்பது என்று தாத்தா தவிக்கிறார். இறுதியில் இது அவருக்கு எவ்வாறு சாத்தியமானது என்பதே கதையாகும்.
பேங் பேங்!
பேங் பேங் (Bang_Bang) 2014ஆம் ஆண்டு திரைக்கு வந்த இந்திய நாட்டு ஹிந்தி அதிரடித் திரைப்படம் ஆகும். இந்தத் திரைப்படத்தை சித்தார்த் ஆனந்த் இயக்கியுள்ளார். கிருத்திக் ரோஷன், கத்ரீனா கைஃப், டேனி டென்சோங்பா, ஜாவேத் ஜாப்ரி, ஜிம்மி ஷெர்கில், பவன் மல்ஹோத்ரா உள்ளிட்ட பலர் நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் தயாரித்து மற்றும் வினியோகம் செய்கின்றது.
ஷ்வாஸ்
விருதுகள்
இந்த படம் தேசிய மற்றும் மாநில அளவில் பல விருதுகளை பெற்றது. ஷ்வாஸ் மகாராஷ்டிரா அரசு திரைப்பட விருதையும், பின்னர் இந்தியாவின் மிக உயர்ந்ததான தேசிய திரைப்பட விருதையும் வென்றது. 1954 க்குப் பிறகு முதல் முறையாக மராத்தி திரைப்படத்துக்கு விருதைக் கொண்டுவந்தது. அஸ்வின் சித்தாலே சிறந்த குழந்தை நட்சத்திரத்துக்கான விருதை வென்றான்.
ஆஸ்கார் விருதுக்கான போட்டியில்
ஷ்வாஸ் 77 வது அகாடமி விருதுகள் (ஆஸ்கார் விருதுகள்), 2004 இல் சிறந்த சர்வதேச திரைப்படத்திற்கான அகாதமி விருதுக்காக இந்தியாவின் சார்பில் கலந்துகொண்டது. ஆஸ்கார் விழாவில் தங்கள் படத்தைக் காட்சிப்படுத்தவும் விளம்பரப்படுத்தவும் படக்குழு குழு நிதி சிக்கல்களை எதிர்கொண்டது. அனைத்து தரப்பு மக்களும் நிதிச் சிக்கலைத் தீர்க்க முன் வந்தனர். ஜோகேஸ்வரியில் உள்ள ஒரு பள்ளி தனது குழந்தைகளை விளக்குகள் தயாரித்து விற்க ஏற்பாடு செய்து ரூ. 30,000 அளிதது. மற்றொரு குழுவில் உள்ள மாணவர்கள் பணத்தை திரட்ட கார்களை சுத்தம் செய்தனர். நாசிக்கில் உள்ள ஒரு மாணவர் குழு ஒவ்வொருவரிடமும் ரூ 10 என வசூலித்தனர். மேலும் அவர்களின் ஆசிரியர் ரூ. 1001 அளிதார். ஒரு மராத்தி நாடகக் குழு மராத்தி நாடகமான யாதா கடாச்சித் மூலமாக திரட்டிய சுமார் ரூ. 65,000 நிமியை அளிதது.
பேங் பேங்!
வெளி இணைப்புகள்
பகுப்பு:2014 இந்தித் திரைப்படங்கள் பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஷ்வாஸ்
ஆஸ்கார் விருதுக்கான போட்டியில்
படக்கழுவினர் நிதி உதவிக்கு பன்னாட்டு நிறுவனங்களையும், பெரு நிறுவனங்களையும் அணுகினர். கிரிக்கெட் வீரர் சச்சின் டெண்டுல்கர் இவர்களுக்கு நிதி திரட்டுவதற்காக ஏலம் நடத்தினார். பாலிவுட் நடிகர் அமிதாப் பச்சன் ரூபாய் ஒரு இலட்சம் நன்கொடையை அளித்தார். மும்பையின் சித்திவிநாயகர் கோவில் ஆஸ்கார் விழாவில் ஷ்வாஸ் படம் கலந்து கொள்ள தேவைப்படும் தொகையை மக்கள் நன்கொடை வழங்க ஏதுவாக ஒரு உண்டியலை நிறுவியது. கோவா அரசு ரூபாய்  21 இலட்சம் (2.1 மில்லியன்) வழங்கியது. இந்திய ஒன்றிய இளைஞர் விவகாரங்கள் மற்றும் விளையாட்டு அமைச்சகம் ரூ .50,000 மற்றும் மகாராஷ்டிரா அரசு ரூ .15  இலட்சம் (1.5 மில்லியன்) நிதியை அளித்தது. சிவசேனா போன்ற அரசியல் கட்சிகள் கூட விளம்பரங்களுக்கு உதவின.
ஷ்வாஸ் படக் குழுவின் இயக்குனர் சந்தீப் சாவந்த், வணிக மேலாளர் அனில் பஸ்தவாடே, ஆடை வடிவமைப்பாளரும், சாவந்தின் மனைவியாமான நீரஜா பட்வர்தன் ஆகியோர் ஆஸ்கார் விருதுக்கு முன்பு அமெரிக்காவில் உள்ள மராத்திய மக்களை ஈர்க்க முயன்றனர். மன்ஹாட்டனில் நடந்த தீபாவளி கொண்டாட்டத்தில் கலந்து கொண்ட அவர்கள் நியூ ஜெர்சியில் உள்ள மகாராட்டிரா விசுவ பரிசத்தின் 12,000 உறுப்பினர்கள் கூட்டத்தில் உரையாற்றினர். ஆஸ்கார் விருதுக்கு முந்தைய காட்சிப்படுத்தலின் போது அமெரிக்காவில் ஷ்வாஸ் 14 முறை திரையிடப்பட்டது. படக் குழுவினர் அட்லாண்டிக் நகரத்துக்கு பயணம் மேற்கொண்டு மகாராட்டிரா மண்டல்களைச் சந்தித்து அவர்களின் ஆதரவை பெற்றனர். இருப்பினும், இந்த படம் ஆஸ்கார் விருதைப் பெறத் தவறி 6 வது இடத்தைப் பிடித்தது.
குறிப்புகள்
பகுப்பு:2004 திரைப்படங்கள் பகுப்பு:இந்தியத் திரைப்படங்கள் பகுப்பு:மராத்தித் திரைப்படங்கள்
பட்ஜெட் பத்மநாபன்
பட்ஜெட் பத்மநாபன் 2000 இல் வெளிவந்த தமிழ்த் திரைப்படமாகும். பிரபு நடித்த இப்படத்தை டி. பி. கஜேந்திரன் இயக்கினார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள்
முகமது அசுனைன்
முகமது அசுனைன் ( Mohammad Hasnain பிறப்பு: ஏப்ரல் 5, 2000) ஒரு பாக்கித்தான் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம், பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2019 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2018 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2019 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 140 ஓட்டங்களையும், பட்டியல் அ போட்டிகளில் 442 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி, பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
பட்டியல் அ
2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் ஆத்திரேலியத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. மார்ச் 24, சார்ஜா துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 9 ஓவர்கள் வீசி 54 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி எட்டு ஓட்டங்களால் வெற்றி பெற்றது. இவர் தற்போதுவரை (2019) 442 ஓட்டங்களை மொத்தமாக எடுத்துள்ளார்.
முதல் தரத் துடுப்பாட்டம்
2018 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2018 இல் நடைபெற்ற குவைத் -இ- அசாம் துடுப்பாட்டக் கோப்பைத் தொடரில் இவர் விளையாடினார்.செப்டமபர் 1, முல்தான் துடுப்பாட்ட அரங்கத்தில் நடைபெற்ற முல்தான் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 13  ஓவர்கள் வீசி 32 ஓட்டங்கள் விட்டுக் கொடுத்தார். நான்கு ஓவர்களை மெய்டனாக வீசி இரு இலக்குகளைக் கைப்பற்றினார். பின் மட்டையாட்டத்தில் 3 பந்துகளில் ஓட்டங்கள் எடுக்காமல் முகமது இர்பான் பந்துவீச்சில் இவர் ஆட்டமிழந்தார்இரண்டாவது ஆட்டப் பகுதியில் 18 ஓவர்கள் வீசி 42 ஓட்டங்களை விட்டுக் கொடுத்தார். இதில் ஆறு ஓவர்களை மெய்டனாக வீசி 1 இலக்குகளைக் கைப்பற்றினார். இந்தப் போட்டி சமனில் முடிந்தது.
சர்வதேசப் போட்டிகள்
2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் ஆத்திரேலியத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. மார்ச் 24, சார்ஜா துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 9 ஓவர்கள் வீசி 54 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி எட்டு ஓட்டங்களால் வெற்றி பெற்றது.
குறிப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:2000 பிறப்புகள்
பிரதமாஷ்டமி
பிரதமாஷ்டமி என்பது குடும்பத்தின் மூத்த குழந்தையின் செழிப்பு மற்றும் நீண்ட ஆயுளைக் கொண்டாடுவதற்காக ஒவ்வொரு ஆண்டும் ஓடியா மக்கள் தங்கள் வீடுகளில் அனுசரிக்கப்படும் ஒரு பாரம்பரிய திருவிழாவாகும். பிரதமாஷ்டமி என்பது முதல் நாள் என்று பொருள்படும் பிரதமாமற்றும் எட்டாம் நாள் என்று பொருள்படும்அஷ்டமி போன்ற இரண்டு சொற்களின் கலவையாகும்.
விழா வரலாறு
இந்த நாள் சௌபாகினி அஷ்டமி, கால பைரவ அஷ்டமி மற்றும் பாபநாசினி அஷ்டமி என்றும் அழைக்கப்படுகிறது. இந்நாளில் காலபைரவரை வழிபடுவதால் இது காலபைரவர் அஷ்டமி அல்லது பாப - நாஷினி அஷ்டமி என்றும் அழைக்கப்படுகிறது. ஏகாம்ர சந்திரிகாவின் பத்தாவது அத்தியாயத்திலும் இந்த நாளின் முக்கியத்துவம் குறிப்பிடப்பட்டுள்ளது. இந்த குறிப்பின்படி பார்த்தால், பிரதாமாஷ்டமி சிவபெருமானுக்கு மிகவும் பிடித்த பண்டிகையாகும். இந்நாளில் சிவபெருமானுக்கு திரிசகப் பெல் இலைகள் படைக்கப்படுகின்றன. பிரதமாஷ்டமி நாளில், லிங்கராஜரின் பிரதிநிதியான சந்திரசேகரர், முதல் மகனாக வணங்கப்பட்டு, தனது தாய்மாமன் வீட்டிற்கு சடங்கு ரீதியாக விஜயம் செய்கிறார்.லிங்கராஜ் தனது தாய்மாமன் வீடான கபாலிமாதாவுக்கு செல்லும் வழியில் பாபநாசினி என்ற குளத்தை தரிசிப்பதற்காக பல்லக்கில் எழுந்தருளுகிறார். இந்த மடத்தின் மூலவர்களான பருனேஸ்வர் மற்றும் பாணாதேவி ஆகியோர் லிங்கராஜரின் தாய்மாமன் மற்றும் அத்தை ஆவர்.அதன் படியே இந்த விழாவில் அஷ்டமி பந்து என்று அழைக்கப்படும் முதலில் பிறந்த குழந்தைகளின் தாய்மாமன்கள் அக்குழந்தைகளுக்கு புதிய ஆடைகள், இனிப்புகள் மற்றும் பிற உணவு வகைகளை பரிசளிப்பார்கள், மேலும் பாலாடைக்கட்டி, வெல்லம் மற்றும் தேங்காய் துருவல் ஆகியவற்றைக் கொண்டு தயாரிக்கப்படும் எண்டூரி பிதா என்ற சிறப்பு இனிப்பு உணவும் வழங்கப்படுகிறது.
தேவகியின் எட்டாவது குழந்தை அவனைக் கொல்லும் என்று அரக்க மன்னன் கம்சனை எச்சரித்ததாக நாட்டுப்புறக் கதைகள் கூறுகின்றன. இதனால், கம்சன் தேவகியின் உயிரைக் காப்பாற்றினார், ஆனால் அவரது உயிருக்கு அச்சுறுத்தல் இருந்ததால் அவளுக்குப் பிறந்த ஒவ்வொரு குழந்தையையும் கொன்றார். அவளுக்குப் பிறந்த முதல் ஆறு மகன்களைக் கொன்றான். ஏழாவது குழந்தையை தேவகி சுமந்தபோது, ஒரு அதிசயம் நடந்தது. பகவான் நாராயணன் யோகமாயாவை வரவழைத்து தேவகியின் நான்கு மாத கருவை வசுதேவரின் மற்றொரு மனைவியான ரோகிணியின் கருப்பைக்கு மாற்றுமாறு கூறினார். இறுதியாக கிருஷ்ணர் பிறந்தார். எட்டாவது குழந்தையாக இருந்தபோதிலும், அவர் மட்டுமே உயிர் பிழைத்தார். அப்போதிருந்து பிரதாமாஷ்டமி (மூத்த மற்றும் எட்டாவது) நடந்ததாக நம்பப்படுகிறது. மேலும், இந்த நாளில் கிருஷ்ணனும் பலராமனும் தாய்மாமன் ராஜ கம்சனை புத்தாடை அணிந்து சென்று கௌரவித்ததாக நம்பப்படுகிறது. அன்றிலிருந்து ஒரு குடும்பத்தின் மூத்த பிள்ளைக்கு இந்த நாளில் அவர்கள் அணியும் புதிய ஆடையை அவரது தாய்வழி குடும்பத்தின் சார்பாக பரிசாகப் பெறுகிறார்கள்.
ஒடியா பஞ்சாங்கத்தின்படி பார்த்தால் மார்கழி மாதத்தில் கிருஷ்ண பக்ஷத்தின் அஷ்டமி திதியில் வருவதால் இந்த பண்டிகை பிரதாமாஷ்டமி என்று அழைக்கப்படுகிறது.
கொண்டாட்டம்
மூத்த குழந்தைக்கு தாய் மற்றும் உறவினர்களால் அர்ச்சனை செய்யும் சடங்கு இதில் அடங்கும், அதில் தாய் மாமன் புதிய ஆடைகள், தேங்காய், வெல்லம், புதிதாக அறுவடை செய்யப்பட்ட அரிசி, உளுந்து, மஞ்சள் இலைகள், தேங்காய் போன்ற சடங்குகளுக்கு தேவையான பொருட்களை அனுப்புகிறார். விநாயகர், ஷஷ்டி தேவி மற்றும் குல தெய்வம் வழிபடப்படுகிறது. இந்த நாளின் முக்கிய உணவு எந்தூரி பிதா. இந்த நாள் சௌபாகினி அஷ்டமி, கால பைரவ அஷ்டமி மற்றும் பாபநாசினி அஷ்டமி என்றும் அழைக்கப்படுகிறது. இந்த நாளின் முக்கிய உணவு எந்தூரி பிதா.
ஒரு வருடம் நிறைவடைந்த குடும்பத்தின் முதல் குழந்தைக்கு புதிய ஆடைகள், நகைகள் அணிவிக்கப்படுகிறது. தொடர்ந்து மூத்த பெண் உறவினர்களால் விளக்கேற்றப்பட்ட தீபம் ஏற்றப்பட்டது, அதைத் தொடர்ந்து விரிவான சடங்குகள் மந்திரங்கள் ஓதப்படுகின்றன. இந்த நாளில் முதல் பிள்ளைகள் வணங்கப்பட்டு கௌரவிக்கப்படுகிறார்கள். அவர்கள் புதிய ஆடைகளை அணியவும், பல வகையான சுவையான அப்பங்களை சாப்பிடவும் செய்யப்படுகிறார்கள். இந்த விழா கொண்டாடப்படும் மார்கழி மாதம் 'அக்ரஹயான மாதம்' என்று அழைக்கப்படுவதால், குடும்பத்தின் அனைத்து பொறுப்புகளையும் கவனிப்பையும் மூத்த குழந்தை ஏற்றுக்கொள்கிறது.
மேற்கோள்கள்
பகுப்பு:திசம்பர் சிறப்பு நாட்கள் பகுப்பு:நவம்பர் சிறப்பு நாட்கள் பகுப்பு:இந்து சமய விழாக்கள் பகுப்பு:ஒரியப் பண்பாடு பகுப்பு:ஒடிய விழாக்கள்
உலக நோயாளர் நாள்
உலக நோயாளர் நாள் (World Day of the Sick) என்பது கத்தோலிக்க திருச்சபை ஒவ்வொரு ஆண்டும் பெப்ருவரி மாதம் 11ஆம் நாள் கொண்டாடுகின்ற ஒரு சிறப்பு நினைவு ஆகும். இந்நாள் கொண்டாட்டத்தைத் திருத்தந்தை இரண்டாம் யோவான் பவுல் 1992ஆம் ஆண்டு மே மாதம் 13ஆம் நாள் ஏற்படுத்தி, ஒவ்வொரு ஆண்டும் பெப்ருவரி மாதம் 11ஆம் நாள் கடைப்பிடிக்குமாறு பணித்தார்.
நோயாளர் மட்டில் திருச்சபையின் கரிசனை
உலக நோயாளர் நாள் என்றொரு கொண்டாட்டத்தைத் திருத்தந்தை இரண்டாம் பவுல் மே 13ஆம் நாள் ஏற்படுத்தி, ஒவ்வொரு ஆண்டும் பெப்ருவரி 11ஆம் நாள் கடைப்பிடிக்க வழிவகுத்தற்கு ஒரு முக்கிய காரணம் இருந்தது. மே மாதம் 13ஆம் நாள் (1917ஆம் ஆண்டு) அன்னை மரியா (இயேசுவின் தாய்) போர்த்துகல் நாட்டு பாத்திமா நகரில் மூன்று சிறுவர்களுக்குக் காட்சியளித்தார். மே மாதம் 13ஆம் நாள் (1981ஆம் ஆண்டு) தம்மைத் தாக்கிய துப்பாக்கிக் குண்டுகளிலிருந்து தம் உயிரைக் காத்தது அன்னை மரியாவின் அருளே என்று திருத்தந்தை இரண்டாம் பவுல் பின்னர் கூறினார். அந்த அன்னையின் நினைவாக மே 13ஆம் நாளைத் தேர்ந்தெடுத்து, அன்று 1992ஆம் ஆண்டில் திருத்தந்தை "உலக நோயாளர் நாள்" கொண்டாட்டத்தை ஏற்படுத்தினார்.
பெப்ருவரி 11ஆம் நாள் கத்தோலிக்க திருச்சபை பிரான்சு நாட்டு லூர்து நகரில் அன்னை மரியா (இயேசுவின் தாய்) பெர்னதெத் சுபீரு என்னும் பெண்மணிக்குக் காட்சியளித்த நாளைத் திருவிழாவாகக் கொண்டாடுகிறது. லூர்து நகரில் அன்னை மரியாவிடம் வேண்டுதல் செய்வோர் நோய்களிலிருந்து விடுபட்டுக் குணம் பெற்றதாகச் சான்று பகர்ந்துள்ளார்கள். எனவே திருத்தந்தை இரண்டாம் பவுல் பெப்ருவரி 11ஆம் நாள் "உலக நோயாளர் நாள்" என்று கொண்டாடுவது பொருத்தமே என்று அறிவித்தார்.
மேலும், 1991ஆம் ஆண்டில் திருத்தந்தை இரண்டாம் பவுல் பார்க்கின்சன்ஸ் நோயால் பீடிக்கப்பட்டிருக்கலாம் என்பதற்கான அறிகுறிகள் தெரிந்தன (2001இல் தான் அச்செய்தி மருத்துவர்களால் உறுதியாக்கப்பட்டு, 2003இல் வத்திக்கான் நிர்வாகத்தால் பொதுமக்களுக்கு அறிவிக்கப்பட்டது). எனவே, தாம் நோய்வாய்ப்பட்டிருந்த வேளையில் திருத்தந்தை "உலக நோயாளர் நாள்" என்றொரு ஆண்டு நினைவை ஏற்படுத்தியதும் குறிப்பிடத்தக்கதே.
உலக நோயாளர் நாள் கொண்டாட்டத்தின் பொருள்
உலக நோயாளர் நாளை நிறுவிய திருத்தந்தை இரண்டாம் யோவான் பவுல் அந்நாளின் பொருளைப் பின்வருமாறு விளக்கினார்: ஒவ்வொரு ஆண்டும் லூர்து அன்னையின் விழா நாளாகிய பெப்ருவரி 11ஆம் நாளன்று, உலக நோயாளர் நாளாகக் கொண்டாடப்படவேண்டும் என்று அறிவிக்கின்றேன். இறைமக்களும் உலக சமுதாயமும் நோயாளர் மட்டில் கரிசனை கொண்டு அவர்களுக்குத் தேவையான உதவிகளைச் செய்வது எத்துணை முக்கியமானது என்பதை நினைவூட்டவும், நோயாளருக்காக இறைவேண்டல் செய்யவும் தூண்டுதலாக இந்த உலக நோயாளர் நாள் அமைய வேண்டும்.
மனித வாழ்க்கையில் நோய் நோக்காடுகளால் ஏற்படுகின்ற துன்பங்களைக் குறித்து திருத்தந்தை இரண்டாம் பவுல் பலமுறை உரையாற்றியும் எழுதியுமிருந்தார். மனிதர் தமக்கு ஏற்படும் துன்பங்களைப் பொறுமையோடும் இயேசுவின் துன்பங்களோடு இணைத்தும் ஏற்றுக் கொண்டால் அத்துன்பங்கள் வழியே கடவுளின் அருளைப் பெறுவர் என்று அவர் கற்பித்தார்.
2005ஆம் ஆண்டு கொண்டாடப்பட்ட உலக நோயாளர் நாள் தனிப்பட்ட பொருள் வாய்ந்தது. அப்போது திருத்தந்தை நோய்வாய்ப்பட்டு, துன்புற்ற நிலையில் இருந்தார். மக்கள் கூட்டமாக ஒன்று கூடி, புனித பேதுரு பெருங்கோவில் வளாகம் சென்று, திருத்தந்தைக்காகச் சிறப்பு வேண்டுதல்கள் நிகழ்த்தினார்கள். அவர் 2005ஆம் ஆண்டு ஏப்பிரல் 2ஆம் நாள் இறந்தார்.
இரண்டாம் யோவான் பவுல் வெளியிட்ட உலக நோயாளர் நாள் செய்திகள்
உலக நோயாளர் நாள் நிறுவப்பட்டது (மே 13, 1992)
ஆதாரங்கள்
பகுப்பு:கத்தோலிக்க சிறப்பு நாட்கள் பகுப்பு:உலக நோயாளர் நாள் பகுப்பு:பெப்ரவரி சிறப்பு நாட்கள்
மிந்தோங்க மொழி
மிந்தோங்க மொழி என்பது சினோ திபெத்திய மொழிக்குடும்பத்தை சேர்ந்த சீன மொழிகளுள் ஒன்றாகும். இம்மொழி சீனா, வியட்நாம், அமெரிக்க ஐக்கிய நாடுகள் போன்ற நாடுகளில் பேசப்படுகிறது. இம்மொழி ஏறத்தாழ ஒன்பது மில்லியன் மக்களால் பேசப்படுகிறது.
பகுப்பு:சீன-திபெத்திய மொழிகள்
த. வே. இராதாகிருட்டிணன்
'''த. வே. இராதாகிருட்டிணன்''' (நவம்பர் 2, 1885 - ) கரந்தைத் தமிழ்ச் சங்கத்தை நிறுவியவர். இதனால் இவர் சங்கம் நிறுவிய துங்கன் என அழைக்கப்படுகிறார்.
கரந்தைத் தமிழ்ச் சங்கத் தோற்றம்
1901 ஆம் ஆண்டு தோன்றிய மதுரைத் தமிழ்ச் சங்கத்தின் ஆண்டு விழழக்கள், தமிழ் நாட்டின் பல்வேறு இடங்களில், மிகச் சிறப்பாகக் கொண்டாடப்பட்டன. அதன் பயனாய் ஆங்காங்கே, பல சங்கங்களும், கழகங்களும் தோன்றலாயின. தஞ்சையில் வித்தியா நிகேதனம் என்னும் பெயரில் தமிழ்ச் சங்கம் ஒன்று தொடங்கப் பெற்றது. அரித்துவாரமங்கலம் பெருவள்ளல் வா. கோபாலசாமி இரகுநாத இராசாளியார் இச்சங்கத்தின் தலைவர். வி. சாமிநாதபிள்ளை செயலாளர். இராதாகிருட்டிணன், கரந்தைக் கவியரசு போன்றோர் இச்சங்கத்தில் உறுப்பினராய் இணைந்தனர்.
சங்கத் தலைவர் இராசாளியார் மிகவும் கண்டிப்பானர். செயலாளர் சாமிநாத பிள்ளை இராதாகிருட்டிணன் போன்ற இளைஞர்களிடத்து தம் ஆணையைச் செலுத்தத் தொடங்கினார். இதனால் தாமே தனியாக ஒரு தமிழ்ச் சங்கத்தைத் தோன்றுவித்தால் என்ன என்ற எண்ணம் அவ்விளைஞர்களிடையே உருவெடுத்தது. இவ்வெண்ணத்தின் பயனாய், த. வே. இராதாகிருட்டிணன் 1914 ஆம் ஆண்டு மே திங்கள் 14 ஆம் நாள் கரந்தைத் தமிழ்ச் சங்கத்தைத் தொடங்கினார்.
இராதாகிருட்டிணன் கடற் சுங்கத் துறையில் பணியாற்றியதால், தொடர்ந்து சங்கப் பணிகளைப் பார்க்க இயலாது என்பதால், தனது தமையனார் தமிழவேள் த. வே, உமாமகேசுவரனாரை கரந்தைத் தமிழ்ச் சங்கத் தலைவராக்கினார்.
மேற்கோள்கள்
பகுப்பு:தமிழ்நாட்டுத் தமிழறிஞர்கள் பகுப்பு:1885 பிறப்புகள்
தொன் போஸ்கோ மேல்நிலைப்பள்ளி, தஞ்சாவூர்
தொன் போஸ்கோ மெட்ரிக்குலேஷன் மேல்நிலைப்பள்ளி (Don Bosco Matriculation Higher Secondary School, Thanjavur), தஞ்சாவூரிலுள்ள ஒரு மேல்நிலைப்பள்ளி ஆகும். இப்பள்ளி திருச்சியிலுள்ள சலேசிய மாகாணத்தின் நிர்வாகத்தின் கீழ் உள்ளது. இந்நிறுவனத்தில் ஒரு மழலையர் பள்ளி, ஒரு தொடக்கப்பள்ளி, ஒரு உயர்நிலைப்பள்ளி மற்றும் ஒரு மேல்நிலைப்பள்ளி உள்ளது. இப்பள்ளியின் பயிற்று மொழி ஆங்கிலம் மற்றும் இரண்டாம் மொழி தமிழ் ஆகும்.
வரலாறு
அருட்தந்தை ஜார்ஜ் தொமாடிசின் தலைமையிலான தொன் போஸ்கோவின் சலேசியர்கள் 1906ஆம் ஆண்டு தஞ்சை வந்து சேர்ந்தனர். அவர்கள் ஒரு அனாதை இல்லத்திற்குப் பொறுப்பேற்றனர். பிறகு இளைஞர்களுக்காக ஒரு தொழிற்பயிற்சி மையத்தைத் தொடங்கினர். எனினும் 1928-ஆம் ஆண்டிற்குப் பிறகு தஞ்சையில் அவர்களால் தங்கள் பணியைத் தொடர முடியவில்லை. பிறகு, தங்கள் பணியைத் தொடர 1983-ஆம் ஆண்டு தஞ்சை திரும்பினர். 1983-84ஆம் ஆண்டில் இளைஞர்களுக்காக ஒரு பாடசாலையையும் 6 முதல் 10 நிலைகளைக் கொண்ட ஒரு உயர்நிலைப்பள்ளியையும் நிறுவினர். உயர்நிலைப்பள்ளி தமிழ் நாடு மெட்ரிகுலேஷன் அமைப்பைச் சார்ந்ததாகும். பின்னர் அவர்கள் 1985-86ஆம் ஆண்டில் புனித தோமினிக் சாவியோவின் பெயரால் ஒரு ஆரம்பப் பள்ளி நிறுவப்பட்டது. ஆரம்பப் பள்ளியில் 1வது மற்றும் 2வது நிலைகளுக்கு வகுப்புகள் நடைபெற்றன. 1987-ல் ஒரு புதிய கட்டிடத்தை அமைத்ததன் வழியாக இப்பள்ளி அதன் வளர்ச்சியைத் தொடர்ந்தது. 1994-95-ஆம் ஆண்டில் மேல்நிலைப்படிப்பு அறிமுகப்படுத்தப்பட்டது. ஜனவரி 24, 2008 அன்று இப்பள்ளி அதன் வெள்ளி விழாவை ஒரு மாபெரும் விழாவாகக் கொண்டாடியது.
நிர்வாகம்
இந்த நிறுவனம் முதலில் சென்னையிலுள்ள சலேசிய மாகாண நிர்வாகத்தின் கீழ் இருந்தது. சலேசிய பணியின் விரிவாக்கதால் இப்பள்ளி திருச்சியிலுள்ள சலேசிய மாகாண நிர்வாகத்தின் கீழ் வந்தது. இங்குள்ள பாடசாலை முதன்மை நிர்வாகியின் தலைமையில் உள்ளது. பள்ளியின் நடவடிக்கைகள் முதல்வரால் நிர்வாகிக்கப்படுகின்றன. பள்ளி தொடங்கிய போது, போதனைகளை முற்றிலும் சலேசிய சகோதரர்கள் வழங்கினார். இப்பள்ளியின் ஆரம்ப காலத்தில் சலேசியர்களே பிரத்யேக நிர்வாகிகளாக இருந்தனர். பள்ளியிலுள்ள வகுப்பறைகளின் எண்ணிக்கை அதிகரித்தபோது இந்நிறுவனம் உள்ளூரிலுள்ள தகுதியான ஆசிரியர்களை வேலையில் அமர்த்தியது. நிர்வாகக் கடமைகளும் மெதுவாக ஆசிரியர்களுக்கும் சலேசிய சகோதரர்களுக்கும் இடையே பகிர்ந்துக்கொள்ளப்பட்டன.
வெளி இணைப்புகள்
பகுப்பு:தமிழ்நாட்டிலுள்ள பதின்மப் பள்ளிகள்
வூண்டட் நீ படுகொலை
வூண்டட் நீ படுகொலை (ஆங்கிலம்: Wounded Knee Massacre) எனப்படுவது டிசம்பர் 29, 1890 ஆம் ஆண்டு வூண்டட் நீ துணை ஆற்றுக்கு அருகே அமெரிக்க இலக்கோட்டா பழங்குடி மக்களின் இரு குழுக்கள் மீது அமெரிக்க படைத்துறையால் நடத்தப்பட்ட படுகொலைகள் ஆகும். இப் படுகொலையில் 200 மேற்பட்ட பெண்கள், குழந்தைகள் உட்பட 300 மேற்பட்டவர்கள் கொல்லப்பட்டார்கள். இப் படுகொலைகளை அமெரிக்காவின் 7வது குதிரைப் படையணி செய்தது.
மேற்கோள்கள்
பகுப்பு:அமெரிக்க பழங்குடிமக்கள் படுகொலைகள் பகுப்பு:ஐக்கிய அமெரிக்கப் படைத்துறை மேற்கொண்ட படுகொலைகள் பகுப்பு:இனப்படுகொலைகள்
உம் தைஸ் தேசியப் பூங்கா
thumb| உம் தைஸில் ஒரு உப்பு சதுப்பு நிலத்தில் மணல் மேடுகள் உம் தைஸ் தேசிய பூங்கா என்பது கத்தார் நாட்டின் வடக்கு முனையில் மக்கள் வசிக்காத தீவில் அமைந்துள்ள அரசால் பாதுகாக்கப்பட்ட ஒரு தேசியப் பூங்கா ஆகும். இதில் மணல் முட்டுகள் மற்றும் சதுப்புநிலங்களுடன் கூடிய சிறிய தீவுகள் உள்ளன. பல புலம் பெயர்ந்த பறவை இனங்களும் தீவில் வாழ்கின்றன. இந்தப் பூங்கா 15 வது ஆசிய விளையாட்டுப் போட்டிகளுக்காக 2006 இல் நிறுவப்பட்டது. அல் மஃப்ஜார் என்று அழைக்கப்படும் ஒரு பழங்கால கிராமத்தின் இடிபாடுகள் அருகில் அமைந்துள்ள இப்பூங்காவை ஒரு சுற்றுலா தலமாக உருவாக்க திட்டமிடப்பட்டுள்ளது. இது அர் ருயாஸ் நகரத்திலிருந்து நான்கு மைல்களுக்குள் உள்ளது.
மேற்கோள்கள்
<references group="" responsive="1">
பகுப்பு:கத்தார் பகுப்பு:ஆசியப் புவியியல் பகுப்பு:கத்தாரின் சுற்றுலாத் தலங்கள்
மேலவண்ணாரிருப்பு வெல்லியுடைய அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் புரவி எடுப்பு முக்கியத் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதுகு துடுப்பு
முதுகுத் துடுப்பு (dorsal fin) என்பது கடல் வாழ் உயிாினங்கள் மற்றும் நன்னீாில் வாழக் கூடிய முதுகெலும்புள்ள உயிாினங்களுக்கு முதுகுப்புறத்தில் காணக்கூடிய துடுப்பாகும். இவை பொதுவாக அனைத்து மீன்களுக்கும், பெரு மீன்களுக்கும் (திமிங்கலம், ஓங்கில்(டால்பின்), கடற்பன்றி) மற்றும் அழிந்து போன உயிாினமான இத்தியோசாரஸ் ஆகியவற்றில் காணப்படுகின்றன. மீனினத்தைப் பொறுத்து ஒன்று அல்லது இரண்டு துடுப்புகள் உள்ளன. வனவிலங்கு உயிாியலாளர்கள் தனிப்பட்ட புனைப்பெயர்களையும் அவற்றின் வடிவத்தைப் பொறுத்தும் அவை பெரு மீன்களில் எங்கிருந்து உருவாகின்றது என்று அவர்கள் கண்டறிந்தனர். எலும்பு அல்லது குருத்தெலும்பானது முதுகுத் துடுப்பின் அடிப்பகுதியை தாங்கும் விதமாக அமைந்துள்ளது. இதற்கு பெயர் டொிஜியோபோரஸ் ஆகும்.
பணிகள்
முதுகுத் துடுப்பின் முக்கிய பணியே விலங்கு சுழலும் போது அதன் நிலைத் தன்மையை உறுதிப்படுத்துவதற்கும் மற்றும் திடீரென விலங்கு திரும்புவதற்கும் பயன்படுகிறது. சில சிற்றினங்கள் வேறு வகைகளிலும் பயன்படுத்திக் கொள்கின்றன. சூாிய மீன்கள் முதுகுத் துடுப்பை நீரைத் தள்ளுவதற்குப் பயன்படுத்துகிறது. கெளிற்று மீன்கள் முதுகுத் துடுப்பை வைத்து தமது இரையைச் சுற்றி வளைத்து வேட்டையாடுகின்றன. சில மீன்கள் முதுகுத் துடுப்பை தன் பாதுகாப்புக்காக பயன்படுத்துகின்றன, அத்துடுப்பில், முட்களும் விசமும் உள்ளன. எடுத்துக்காட்டாக, முட்கள் உள்ள நாய் மீன் மற்றும் போர்ட ஜக்சன் சுறாவிற்கு முதுகுத் துடுப்பில் முட்கள் உள்ளன. இவை விசத்தை சுரக்கக் கூடிய தன்மை கொண்டவை.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:கடல்வாழ் உயிரினங்கள்
சோமவாரப்பேட்டை
சோமவாரப்பேட்டை (கன்னடத்தில் சோமவாரப்பேட்டெ) என்னும் நகரம், இந்திய மாநிலமான கருநாடகத்தின் குடகு மாவட்டத்தில் உள்ளது. இது சோமவாரப்பேட்டை வட்டத்தின் தலைநகராகும்.
இங்கு காப்பிப் பயிர் வளர்க்கப்படுகிறது. ஏலக்காய், குடைமிளகாய், ஆரஞ்சு, இஞ்சி ஆகியவையும் விளைகின்றன.
மொழிகள்
இங்குள்ள மக்கள் கன்னடம், குடகு மொழி, அரேபாஷே, துளு, பியரி மொழி, கொங்கணி ஆகிய மொழிகளில் பேசுகின்றனர். பலருக்கு ஆங்கிலமும் தெரிந்திருக்கிறது.
இணைப்புகள்
பகுப்பு:குடகு மாவட்டம் பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:கர்நாடகத்தில் சுற்றுலாத் துறை
அசோக் அபேசிங்க
அசோக் அபேசிங்க (ASHOK ABEYSINGHE, பிறப்பு: அக்டோபர் 5, 1956),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சி சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
வாழ்க்கைக் குறிப்பு
288 /8L ரோயல் கார்ட்ன், ராஜகிரியயில் வசிக்கும் இவர், பௌத்த மதத்தைச் சேர்ந்தவர்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:1956 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
பெராக்சோகார்பனேட்டு
வேதியியலில் பெராக்சோகார்பனேட்டு (peroxocarbonate) என்பது இரண்டை இணைதிறனாகக் கொண்டு CO42− என்ற மூலக்கூறு வாய்பாடுடன் கூடிய ஒரு எதிர்மின்னயனி ஆகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. தற்போதைக்கு ஏற்றுக் கொள்ளப்பட்டுள்ள நிலையின்படி இவ்வயனி பெராக்சோகார்பானிக் அமிலத்தின் (HO–CO–O–OH-) எதிர்மின் அயனியாகும்.
உருகிய இலித்தியம் கார்பனேட்டை மின்னாற்பகுக்கும் போது எதிர் மின்வாயியில் பெராக்சோயிருகார்பனேட்டுடன் (C2O62−) பெராக்சோகார்பனேட்டு எதிர்மின் அயனி உண்டாகிறது. செறிவு மிகுந்த ஐதரசன் பெராக்சைடில் (H2O2) −10 °C வெப்பநிலையில் கார்பனீராக்சைடுடன் (CO2) இலித்தியம் ஐதராக்சைடை சேர்த்து இலித்தியம் பெராக்சோகார்பனேட்டு தயாரிக்க முடியும்.
கரிமச் சேர்மங்களில் ஆக்சிசனால் நிகழும் ஆக்சிசனேற்ற வினைகளில், கார்பன் ஈராக்சைடின் தாக்கத்தை விளக்க பெராக்சோகார்பனேட்டு எதிர்மின் அயனி ஒரு இடைநிலையாக முன்மொழியப்படுகிறது.
இணைதிறன் ஒன்று பெற்றுள்ள ஐதரசன்பெராக்சோகார்பனேட்டு எதிர்மின் அயனிகளின் (H-O-O-CO2−) பொட்டாசியம் மற்றும் ருபீடியம் உப்புகளும் உருவாகின்றன.
மேற்கோள்கள்
பகுப்பு:ஆக்சி எதிர்மின்னயனிகள் பகுப்பு:ஆக்சோகார்பன்கள் பகுப்பு:இயற்பியல் வேதியியல்
சுனந்தா புஷ்கர்
சுனந்தா புஷ்கர் (Sunanda Pushkar) (27 சூன் 1964 – 17 சனவரி 2014). காஷ்மீர் பண்டித குடும்பத்தில், இந்திய இராணுவ அதிகாரியான புஷ்கர்நாத்-ஜெயா தாஸ் தம்பதியரின் ஒரே மகள். துபாய் நாட்டு முதலீட்டு நிறுவனத்தில் விற்பனை மேலாளராகவும், ஒரு தனியார் நிறுவனத்தில் கூட்டு பங்குதாரராகவும் இருந்தவர். இறக்கும்போது, இந்திய அரசியல்வாதியான சசிதரூரின் மனைவி.
திருமணங்கள்
இவர் அரசு கல்லூரியில் தன்னுடன் படித்த சஞ்சய் ரெய்னாவை திருமணம் செய்து கொண்டார். இவர்கள் 1988ஆம் ஆண்டில் திருமண முறிவு செய்து கொண்டனர். பின், சுனந்தா 1989ஆம் ஆண்டில் துபாய்க்கு சென்று, அங்கு சுஜித் மேனன் என்பவரை 1991ஆம் ஆண்டு இரண்டாவது திருமணம் செய்து கொண்டார். சுனந்தா-சுஜித் மேனன் இணைக்கு 1992ஆம் ஆண்டில் ஓர் ஆண் குழந்தை பிறந்தது. 2010ஆம் ஆண்டு சுனந்தா புஷ்கர் மூன்றாவதாக சசி தரூரை மணந்தார். .
இறப்பின் மர்மம்
புது தில்லியிலுள்ள சாணக்கியபுரியில் உள்ள ஹோட்டல் லீலாவதி பாலேசின் 345ஆம் எண் கொண்ட அறையில் 17 சனவரி 2014ஆம் தேதியன்று, உடலில் காயங்களுடன், மர்மமான முறையில் சுனந்தா புஷ்கர் இறந்து கிடந்தார். காவல் துறை வழக்கு பதிவு செய்து, மருத்துவ உடற்கூறாய்வு அறிக்கையின்படி, சுனந்தா புஷ்கர், அதிக போதை மாத்திரைகள் உட்கொண்டதால் இறந்தார் என அறிவித்து வழக்கை முடிவு கட்டியது. இவ்வழக்கை மீண்டும் திசம்பர் 2014 முதல் புதுதில்லி காவல்துறை மறுவிசாரணை செய்து, சுனந்தா புஷ்கர் கொலை செய்யப்பட்டு இறந்துள்ளார் என முடிவில் கொலை வழக்கு பதியப்பட்டு, கொலைக்கு காரணமான குற்றவாளிகளை தேடி வருகிறது. .
வெளி இணைப்புகள்
பகுப்பு:1964 பிறப்புகள் பகுப்பு:2014 இறப்புகள் பகுப்பு:இந்தியாவில் வழக்குகள் பகுப்பு:1962 பிறப்புகள்
பெரெயினக்
பெரெயினக் (Berainak) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக பெரெயினக்கிராமத்தில் 38 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 64.38% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
சேலம் செவ்வாய்ப் பேட்டை மாரியம்மன் கோவில்
செவ்வாய்ப் பேட்டை மாரியம்மன் கோவில் இந்தியாவின் தமிழ்நாட்டில், சேலம் மாவட்டதில் உள்ள சித்தனூர் எனும் கிராமத்தில் செவ்வாய்ப்பேட்டையில் அமைந்துள்ள கோவிலாகும். இக்கோவிலின் வருடாந்த மகோற்சவம் வருடந்தோறும் ஆடிமாதம் இடம்பெறும்.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள்
தமிழக விவசாயிகள் போராட்டம் 2017
2016 ஆம் ஆண்டில் ஏற்பட்ட கடுமையான வறட்சி மற்றும் பஞ்சம் தமிழ்நாட்டில் ஐதரோகார்பன் திட்ட அமலாக்கம் ஆகியவை தமிழக விவசாயிகளை வெறுப்படையச் செய்ததன் காரணமாக தமிழக விவசாயிகள் நாட்டின் தலைநகர் புது தில்லி யில், சந்தர் மந்தர் பகுதியில் புதுமையான முறைகளில் தங்கள் எதிரப்புகளைத் தெரிவித்து அரசின் கவனத்தை ஈர்க்க முயன்றனர்.
2016 பஞ்சம்
சில  பகுதிகளில் மட்டடுமே  மழையானது பெய்தது என்றே கூறலாம். இந்திய மாநிலங்களில் இயல்பான மழைப்பொழிவிற்கும்  குறைவான,  உயர்ந்தபட்ச பற்றாக்குறையைக் கொண்ட மாநிலமாக தமிழகத்தின் மழையளவு பதிவாகியிருந்தது. 2016 ஆம் ஆண்டில் மழையின்  பற்றாக்குறையானது 82% அளவிற்கு இருந்தது.
தங்கள் வயல்களில் பயிர்கள் கருகுவதைக் காணப் பொறாமால் விவசாயிகள் மாரடைப்பின் காரணமாகவும்,  தற்கொலை செய்து கொண்டும்  இறக்கத் தொடங்கினர். தமிழ்நாடு அரசு வறட்சி நிவாரணமாக ரூ. 40,000 கோடிகளைக் கேட்க, மத்திய அரசாங்கமோ வெறும் ரூ.2014 கோடிகளை மட்டுமே நிவாரணத் தொகையாக அறிவித்தது. இந்த குறைந்த அளவு நிதியானது தமிழக விவசாயிகளின் தேவைைய நிறைவேற்றும் அளவிற்குப் போதுமானதாக இல்லை.
ஐதரோகார்பன் திட்ட எதிர்ப்பு
மத்திய அரசாங்கத்தால் நெடுவாசல் போன்ற தமிழக கிராமங்களின் விவசாய நிலங்களில் செயல்படுத்தப்பட இருந்த ஐதரோகார்பன் பிரித்தெடுக்கும் திட்டம் தமிழ் விவசாயிகளைக் கோபப்படுத்தியது. நெடுவாசல் பகுதி மக்கள் தங்கள் எதிர்ப்பைத் தெரிவித்துப் போராடத் தொடங்கினர்
புதுதில்லியில் விவசாயிகள் போராட்டம்
தமிழக விவசாயிகள் மாநில மற்றும் மத்திய அரசுகளால் நிவாரண நிதிகள் வழங்கப்படாமலும், விவசாயிகளுக்கு கொடுக்கப்பட்ட கூட்டுறவு வங்கிக் கடன்களை தள்ளுபடி செய்யாமலும் வஞ்சித்து விட்டதாக கருதிய விவசாயிகள் புது தில்லி, சந்தர் மந்தர் பகுதியில் தங்கி தங்கள் எதிர்ப்புகளைப் பதிவு செய்து வந்தனர். தமிழக விவசாயி அய்யாக்கண்ணு அவர்களின் வழிகாட்டுதலின்படி இந்த எதிர்ப்பு ஆர்ப்பாட்டங்களை அவர்கள் செய்தனர். இந்த எதிர்ப்புப் போராட்டங்களின் போது அவர்கள் பல புதுமையான வழிகளில் தங்கள் எதிர்ப்பைப் பதிவு செய்தனர். உதாரணமாக, தங்களின் தலைமுடி மற்றும் தாடியை பாதியளவு சவரம் செய்து கொள்வது, எலிக்கறி மற்றும் பாம்புக்கறியைத் திண்பது போன்றவையாகும். நுாதனமாக போராட்டங்களின் உச்சக்கட்டமாக, சந்தர் மந்தரில் தங்கியிருந்த தமிழ்நாடு விவசாயிகள் ஏப்ரல் 22, 2017 அன்று தங்கள் சிறுநீரைத் தாங்களே அருந்தப் போவதாக சவால் விடுத்தனர். மத்திய அரசு இதற்குப் பிறகும் தங்கள் கோரிக்கைகள் மீது கவனம் செலுத்தாவிடில் மனித மலத்தை உண்டு தமது எதிர்ப்பைத் தெரிவிக்கப் போவதாகவும் தெரிவித்தனர். சென்னை உயர் நீதிமன்றம் போராட்டத்தின் 22 ஆம் நாளில் அய்யாக்கண்ணுவால் தொடரப்பட்ட வழக்கில் கூட்டுறவு வங்கிகளில் பெறப்பட்ட கடன்களை தள்ளுபடி செய்து உத்தரவிட்டு தீர்ப்பு வழங்கியது. தீர்ப்பானது விவசாயிகளின் விருப்பப்படியே கூட்டுறவு வங்கிகளில் விவசாயிகள் வாங்கிய கடன்களைத் தள்ளுபடி செய்து உத்தரவிட்டது. தமிழக விவசாயிகளின் போராட்டத்தின் போது தில்லி சீக்கிய குருத்துவார் நிர்வாகக் குழுமம் சார்பாக சந்தர் மந்தர் பகுதியில் தங்கியிருந்த விவசாயிகளுக்கு அவர்கள் அங்கிருந்த காலம் முழுவதும் உணவளித்தனர். சந்தர் மந்தர் பகுதியில் தமிழக விவசாயிகள் நடத்தி வந்த எதிர்ப்புப் போராட்டத்தின் போது 2017 ஆம் ஆண்டு செப்டம்பர் 11 ஆம் நாள் 28 தமிழக விவசாயிகள் கைது செய்யப்பட்டனர்.
மேற்கோள்கள்
பகுப்பு:2017 எதிர்ப்புப் போராட்டங்கள் பகுப்பு:தமிழ்நாட்டு அரசியல் வரலாறு
தில்லி உயர் நீதிமன்றம்
தில்லி உயர் நீதிமன்றம் இது அக்டோபர் 31, 1966 ல் துவக்கப்பட்டது.